Մարտին Հեդ

**Մարտին Հեդ** (, ), ամերիկացի նկարիչ-նատուրալիստ։ Եղել է Հուդզոն գետի դպրոցի մասնակից։

## Կենսագրություն
Ծնվել է 1819 թվականի օգոստոսի 11-ին, Լամբերվիլլ բնավայրում, որը գտնվում է Փենսիլվանիա նահանգի Դելավեր գետի ափին։ Եղել է Ջոզեֆ Հիդի (գրական անունը` «Հեդ», Մարտինը այս անունը վերցրել է Նյու Յորք տեղափոխվելուց հետո) մեծ ընտանիքի ավագ որդին, որը ֆերմեր և սղոցարանի սեփականատեր էր։

Գեղանկարչության առաջին դասերը Հեդին տվել է տեղի նկարիչ Էդվարդ Հիքսը, որն օժտված էր նկարչի մեծ տաղանդով։ Հիքսի մոտ Մարտինը սովորել է միայն կերպարվեստի հիմքերը, իսկ գրելու տեխնիկան նա ինքնուրույնաբար է սովորել։ Հեդիի հաջողությունն այնքան մեծ է եղել, որ 1840 թվականին նա շարունակել է գեղանկարչական արվեստի ուսումը նախ Անգլիայում, այնուհետև` Ֆրանսիայում և Իտալիայում, հատկապես` Հռոմում, որտեղ սովորել է երկու տարվա ընթացքում։

Երկու տարի հետո նա վերադարձել է Փենսիլվանիա, որտեղ առաջին անգամ իր աշխատանքները ցուցադրել է Ֆլորենցիայի գեղարվեստի ակադեմիայում։ 1843 թվականին Հեդը մեկնել է Նյու Յորք և շարունակել է աշխատել դիմանկարի ժանրում, երբեմն կատարել է նատյուրմորտների ուրվանկարներ։

1848 թվականին նա կատարել է կրկնվող ճանապարհորդություն դեպի Հռոմ և այցելել է Փարիզ, ինչը ձևավորել է փոփոխական տեղերի և ճանապարհոդությունների հանդեպ նրա ձգտումը։ Հեդը այցելել է երկրի տարբեր քաղաքներ` Սենթ Լուիս, Չիկագո, Թրենթոն, Փրովիդենս և այլն։

1859 թվականին Մարտին Հեդը նորից է գործել Նյու Յորքում, որտեղ իր բոլոր ծանոթ-նկարիչներից ավելի մտերմացել է բնանկարիչ և ռոմանտիստ Ֆրեդերիկ Էդվին Չըրչի հետ։

1863 թվականին Հեդը ճանապարհորդություն է կատարել դեպի Բրազիլիա, որը դրախտ է կենսաբանների և պլեներների համար։ Այս երկրների բնությունը դարձել է Մարտին Հեդիի նկարների թեման` նրա բրազիլական շարքը ներառում է ավելի քան քառասուն նկար։ Նկարչի` բնության հանդեպ սերը նպաստել է ճանապարհորդություններին դեպի Նիկարագուա, Պանամա, Ճամայկա և Կոլումբիա։

1880-ական թվականներին Հեդը վերադարձել է նատյուրմորտների գեղանկարչությանը։

1883 թվականին նա ամուսնացել է և մեկնել է մշտական բնակություն հաստատելու Ֆլորիդայում (Սենթ Օգաստին քաղաքում), որտեղ մահացել է 1904 թվականի սեպտեմբերի 4-ին։

## Հետաքրքիր փաստեր
* Մարտին Հեդի առաջին և կենդանության օրոք միակ երկրպագուն եղել է խոշոր արդյունաբերական մագնատ Հենրի Ֆլագլերը, որը կանոնավորապես ձեռք է բերել նկարչի աշխատանքները 1880-1890-ական թվականների շրջանում։

## Պատկերասրահ

File:MJ Heade Portrait of a Man, 1840.jpg|Տղամարդու դիմանկարը, 1840 թվական 
File:MJ Heade Mary Rebecca Clark, 1857.jpg|Մերի Ռեբեկա Քլարկ, 1857 թվական
File:Moses Brown by Martin Johnson Heade .jpg|Մոզես Բրաուն, 1857 թվական 
File:Martin Johnson Heade-Cattleya Orchid and Three Brazilian Hummingbirds.jpg|Խոլորձ Կատտլեան և երեք բրազիլական կոլիբրին, 1871 թվական 
File:Martin Johnson Heade Giant Magnolias on a Blue Velvet Cloth NGA.jpg|Խոշոր մագնոլիաները կապույտ թավշի վրա, 1890 թվական 
File:Martin Johnson Heade - Two Orchids in a mountain Landscape.jpg|Երկու խոլորձները և կոլիբրիները լեռների ֆոնի վրա, 1870 թվական 


## Ծանոթագրություններ

## Արտաքին հղումներ
* Paintings by Martin Johnson Heade
* White Mountain paintings by Martin Johnson Heade
* Martin Johnson Heade Biography
* Մարտին Ջոնսոն Հեդ

Կատեգորիա:Ամերիկացի նկարիչներ
Կատեգորիա:Ամերիկացի ճանապարհորդներ
Կատեգորիա:19-րդ դարի ամերիկացի նկարիչներ
Կատեգորիա:Ռոմանտիստ նկարիչներ
Կատեգորիա:Ամերիկացի արվեստագետներ